شەفەق نیوز/ وەرپرسیگ حکومەتی لە فەرمانگەی کارەبا لە پارێزگای دیالە، ئمڕوو جومعە، راگەیان لەوەر کەمی دابینکردن وەزە لە تووڕ سیستەم نیشتمانی کارەبا وەرێژەی 60% داوەزیایە.
سەرچەوەگە وە ئاژانس شەفەق نیوز وت، تێکرای دابینکرد وەزە لە دیالە وەشێوەی فرەیگ داوەزیایە وە جویریگ یەک ساعات دەمداین لە وەرانوەر سێ ساعات یان زیاتر کوشانەوە لە گشت یەکە ئیدارەیل لەوەر پاڵەپەستۆی فرەیگ لە پارێزگاگە لەوەر پەککەفتن بەرژەوەندیەیل ژیان.
سەرچەوەگە ک نەتواست ناوی ئاشکەرا بوود وت؛ هووکار بڕیانەگەی چوودەو ئەرا کەمی دابینکردن و بەرهەم هاوردنە لە سیستەم نیشتمانی  ک هووکارەگەی تا ئیسە دیار نییە، دیاریکرد دیالە لەدویای کوشانەوەی کڕ ئیران وە مدووی گرفت دارایی زیاتر لە 7 مانگە ک دوارەو نەکریایە، پشت وە سیستەم نیشتمانی بەسێد.
دیالە وە دەس بڕیان کارەبا ناڵێد وە مدووی ناجیگیری کڕەیل ئیران(دیالە-میرساد 400 مێگاوات و خانقین - سەرپێل زەهاو 150 مێگاوات) دوارەوبوین بڕیانی وە هووکارەیل تەکنیکی یان دابین نەکردن کراگەی وەلایەن عراق، لە لایگتریش کەمی دابینکردن سیستەم وزە لە وێستگەیل سیستەم نیشتمانی.
